b'\n_START_ARTICLE_\nFranc Braniselj\n_START_SECTION_\n\xc5\xbdivljenje in delo\n_START_PARAGRAPH_\nKon\xc4\x8dal je trgovsko akademijo v Mariboru (1936) in ob delu Visoko \xc5\xa1olo za organizacijo dela v Kranju (1972). Med vojno je sodeloval v narodnoosvobodilni borbi, po vojni pa deloval v republi\xc5\xa1kih upravnih organih, v ban\xc4\x8dni\xc5\xa1tvu, bil direktor Gorenjske predilnice (1956-1963) in Lo\xc5\xa1kih tovarn hladilnikov (1963-1977) v \xc5\xa0kofji Loki in Rudnika urana \xc5\xbdirovski vrh (1977-1981). Opravljal je tudi dru\xc5\xbebenopoliti\xc4\x8dne naloge, med drugim je bil poslanec Zvezne skup\xc5\xa1\xc4\x8dine SFRJ (1969-1975) in predsednik Izobra\xc5\xbeevalne skupnosti Slovenije (1974-1978). Za dose\xc5\xbeke v gospodarstvu je 1977 prejel Kraigherjevo nagrado.'